Ivar Egeberg
Store norske leksikon,Sport og spill,Idrettsinstitusjoner og -ledere
Ivar Egeberg er en norsk idrettsadministrator og politiker (Senterpartiet). Han er utdannet sivilingeniør og bedriftsøkonom. Egeberg var generalsekretær i Det Norske Travselskap i 1985–1988, i Norges Fotballforbund i 1988–1995 og i Norges idrettsforbund og Norges olympiske komité i 1998–2004. Han var leder av sponsoravdelingen i firmaet on Target i 2004–2005.
Egeberg var vararepresentant til Stortinget fra Akershus i 1989–1993. Han var ordfører i Sørum kommune i 1995–1999 og varaordfører i 1987–1991 og 1999–2015. Egeberg var statssekretær i Kulturdepartementet i 1997–1998. I 2006–2009 var han generalsekretær i Senterpartiet. Han vant NM-gull i 25 kilometer landeveisløp i 1979 (for IL i BUL, Oslo). Selvbiografien I det lange løp ble utgitt i 2015. Les mer i Store norske leksikon idrett Senterpartiet